armvectores/hy_wikipedia_2023 huggingface dataset:
Ժովանսան

Ժովանսան (ֆր.՝ Jovençan), կոմունա Իտալիայի՝ Վալե դ'Աոստա մարզում։

Բնակչությունը կազմում է 747 մարդ (2008 թվականի տվյալներով)։ Բնակչության խտությունը՝ 124 մարդ/կմ²։ Տարածքը՝ 6 կմ²։ Փոստային ինդեքս՝ 11020։ Հեռախոսային կոդ՝ 0165։


== Ժողովրդագրություն ==
Բնակչության դինամիկա
Ենգիզ

Ենգիզ, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Բերկրի քաղաքից 41-43 կմ հարավ-արևելք, Սև ջուր գետի ավազանի մի գետակի փախ ափին, բարեբեր սարավանդում։


== Բնակչություն ==
XX դարի սկզբին ուներ 9 տուն քուրդ բնակիչ։


== Տնտեսություն ==
Բնակչության հիմնական զբաղմունքն անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լեմուել Ֆրենսիս Էբոթ

Լեմուել Ֆրենսիս Էբոթ (1760[…], Լեստերշիր, Անգլիա, Մեծ Բրիտանիայի թագավորություն - դեկտեմբերի 5, 1802(1802-12-05), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի դիմանկարիչ, հայտնի է Հորացիո Նելսոնի, 1-ին Վիսկոնտ Նելսոնի (կախված է Դաունինգ սթրիթ 10 հասցեում գտնվող Տերակոտա սենյակում) և 18-րդ դարի մի շարք ծովակալների և մշակութային կերպարների դիմանկարներով։


== Կենսագրություն ==

Ծնվել է 1760 կամ 1761 թվականին Լեսթերշիրում։ Քահանա Լոմուել Էբոթի և Մերիի որդին էր։ Հայրը Էնսթիյում քահանայի օգնական էր (հետագայում Տորնտոնի քահանա)։ 1775 թվականին, 14 տարեկանում նա դառնում է Ֆրենսիս Հեյմանի աշակերտը և ապրում Լոնդոնում։ Սակայն 1776 թվականին, ուսուցչի մահից հետո վերադառնում է ծնողների մոտ։  Շարունակում է կրթությունը որպես ինքնուս, բայց որոշ տվյալների համաձայն, նա սովորել է Ջոզեֆ Րայթի մոտ։
1780 թվականին Էբոթն ամուսնանում է Աննա Մարիայի հետ և նորից բնակվում Լոնդոնում և երկար տարիներ ապրում է Բլումսբերիի Կարոլինա փողոցում։ Չնայած իր աշխատանքները ցուցադրել է Գեղարվեստի թագավորական ակադեմիայում (Լոնդոն), սակայն երբեք չի դարձել ակադեմիայի անդամ։ Աշխատանքում գերհոգնածությունը և ընտանեկան խնդիրները հանգեցնում են նրան, որ շուտով հոգեկան խանգարում է ստանում։ Նրա մետ հոգեկան հիվանդություն է հաստատվում 1798 թվականին և բուժվում է Բեթլեմ հիվանդանոցի գլխավոր հոգեդույժ Թոմաս Մունրոյի (1759–1833) մոտ։ Նա բուժել էր նաև Ջորջ երրորդ արքային (1738–1820):
Էբոթը մահացել է 1803 թվականի դեկտեմբերի 5-ին Լոնդոնում։


== Ստեղծագործություններ ==
Էբոթը շատ է նկարել օրվա տարբեր ժամերի տեսարաններ։ Հորացիո Նելսոնի դիմանկարը նկարել է այն ժամանակ, երբ միասին ապրում էին Լոնդոնի Բոնդ փողոցում վարձակալած բնակարանում։ Աշխատանքը հավանության է արժանանում և Նելսոնի և իր կնոջ կողմից։ Վերջինս Էբոթի մասին գրել է. «Ես հիացած եմ Էբոթի աշխատանքով»։ Նրա լավագույն աշխատանքը համարվում է Հորացիո Նելսոնի դիմանկարը։ Այլ նկարներից են նաև ծովակալ Ռոբերտ Կալդերի, փոխծովակալ Թոմաս Պեստլիի, աստղագետ  Ուիլյամ Հերշելի, Կապիտան Վիլյամ Լոքերի, բանաստեղծ Վիլյամ Կուպերի, դերասան Ֆրանչեսկո Բորտոլոցիի,  Ջոզեֆ Նոլեքենսի, անհատ ձեռներեց Մավյու Բուլթոնի և արդյունաբերող Ջոն Վիլկինսոնի դիմանկարները։

«Հենրի Քելենդրի Ռոյալ Բլեքհելֆ գոլֆ ակումբում» նկարը նրա՝ գոլֆ խաղը պատկերող վաղ շրջանի նկարներից է։ Այն վաճառվել է 2015 թվականի դեկտեմբերի 9-ին Լոնդոնի Բոնհեմս աճուրդի տանը։
Նրա աշխատանքներից մի քանիսը ստորագրվել են որպես «Ֆրենսիս Լեմուել Էբոթ», սակայն պարզ չէ, թե ինչու է այդպես ստորագրել, քանի որ Էբոթին մկրտության ժամանակ այդպես չեն անվանել։ Այլ նկարներում ստորագրել է որպես Լ. Ֆ. Էբոթ։


== Ծանոթագրություններ ==


== Արտաքին հղումներ ==
L F Abbott online (Artcyclopedia)
L F Abbott on Artnet
Portrait of John Sims (Peter Schweller Fine Art)
Portrait of Matthew Boulton (Birmingham Museums and Art Gallery)
Portrait of James Heath (engraver)
Կորսունգայ

Կորսունգայ (ռուս.՝ Корсунгай), գյուղ Ռուսաստանի Իրկուտսկի մարզի Զալարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաճառական Պլոտնիկովի տուն (Կոնստանտինովսկ)

Վաճառական Պլոտնիկովի տուն (ռուս.՝ Дом купца Плотникова), տուն Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1912 թվականին։ Այժմ տանը խանութներ են։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։
Հասցեն՝ 347250, Ռոստովի մարզ, ք. Կոնստանտինովսկ, Լենինի փողոց, տուն 28։


== Պատմություն ==
19-րդ դարում - 20-րդ դարի սկզբին Ռոստովի մարզի Կոնստանտինովսկ քաղաքում բազմաթիվ շենքեր կառուցվել են էկլեկտիկ ճարտարապետության ոճով։ Այս ոճը նույն շենքում միավորում է ռոկոկոյի, բարոկկոյի, Վերածննդի և մոդեռնի կառուցողական և դեկորատիվ տարրերը։ Նման ոճով կառուցված շինության օրինակ է վաճառական Պլոտնիկովի երկհարկանի աղյուսե տունը, որը գտնվում է Կոնստանտինովսկ քաղաքի Հոկտեմբերի 25-ի և Լենինի փողոցների խաչմերուկում։ Այս առևտրի տունը կառուցվել է 1912 թվականին հարուստ վաճառական Պլոտնիկովի միջոցներով։ Շինարարությունն ընթացել է 1908-ից մինչև 1912 թվականը։ 20-րդ դարի սկզբին այստեղ վաճառվում էին կտորներ, մանածագործական արտադրանք, սրբապատկերներ և այլն։ Վաճառականը վարձում էր գործակատարի, որը պետք է ճանաչեր ապրանքը և կարողանար գնորդներին առաջարկել ճիշտ գործվածքներ։ Վաճառականի սահմանած կարգերը խիստ էին։ Գործակատարին կարող էին ազատել աշխատանքից, եթե նա ձեռքից բաց թողներ 2-3 գնորդի։
Շենքն արտաքնապես ազդեցիկ է, սակայն պակաս տպավորիչ չէ նաև ներսից։ Այնտեղ առկա են մեծ չափի և տարողության պահեստներ, որոնք գտնվում են նկուղում և տարածքով շատ ավելի մեծ են, քան խանութը։
Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Պլոտնիկովի տունը տարածաշրջանային նշանակության ճարտարապետության հուշարձան է։


== Նկարագրություն ==
Վաճառական Պլոտնիկովի երկհարկանի աղյուսե տունը կառուցվել է էկլեկտիզմի ոճով։ Շենքն ունի միջհարկային քիվ, երկրորդ հարկի յոթ կիսաշրջանաձև պատուհանները պատրաստված են զարդաքիվերով և որմնասյուներով։ Շենքի վերևի մասում կա լսողական պատուհաններով ատտիկոս։ Շենքի առաջին հարկը կոպտատաշ քարից է և ունի մեծ ցուցափեղկեր։ Շենքն ունի երկու մուտք ճակատի կողմից։ Նմանապես կառուցված է նաև տան Հոկտեմբերի 25-ի փողոցի ճակատային մասը։
Նկուղային հարկում կան տարողունակ պահեստներ։


== Ծանոթագրություններ ==


== Արտաքին հղումներ ==
Торговый дом купца Плотникова
Константиновск, Торговый дом Плотникова. Archived 2019-04-11 at the Wayback Machine.
Константиновский район, г. Константиновск, Улица Ленина, 28
Константиновский район, г. Константиновск
Գեմերեկ

Գեմերեկ, ավան (գյուղ, գյուղաքաղաք, քաղաք) Արևմտյան Հայաստանում, Սեբաստիայի վիլայեթի Թոնուսի գավառակում, Սեբաստիա քաղաքից 80 կմ հարավ-արևմուտք, Հալիս գետից 3 կմ հարավ, Կեսարիա տանող ճանապարհի վրա։
Հանդիսացել է գավառակի գլխավոր բնակավայրերից մեկը։ Գյուղի շրջակայքում կային ավելի քան 30 ավերված գյուղեր, որոնք ժամանակին եղել են հայաբնակ։


== Անվանումներ ==
Ենթադրվում է, որ Գեմերեկ անվանումը ծագում է Գամիրք (Կիմմերների անունից) երկրի անունից։


== Պատմություն ==
Հիմնել են կիլիկիահայերը՝ XVI դարի սկզբին։ Կառուցված է երկու բլուրների միջև՝ ընդարձակ հովտում, մի հին կամարակապ աղբյուրի մոտ, որից և ծագել է ոչ շատ տարածված Կամարակ տարբերակը։ Գեմերեկի հարավում ձգվում են Խնձորի լեռները։ Ուներ յոթ թաղ, որոնք բաժանվում էին երկու մասի՝ բարձրադիր թաղերը միասին կոչվում էին վերի թաղ, իսկ ձորաբերանի թաղերը՝ վարի։ Տները կառուցված էին սանդղաձև։ Հաճախ մեկի տանիքը մյուսի համար դառնում էր ճանապարհ։
XIX դարի սկզբներին և 1895-1896 թվականներին բնակավայրի հայությունը համառ դիմադրություն է ցույց տվել օսմանցի ջարդարարներին։
1915 թվականին ավանում ապաստանել էին մոտակա 9 գյուղերի հայերը։ 1915 թվականի Մեծ եղեռնի ժամանակ բնակավայրի մայերը զանգվածային կոտորվել են մոտակայքում գտնվող Շեյթան դերեսի կոչված ձորում։ Շատ քիչ փրկվածները տեղափոխվել են Արևելյան Հայաստան և բնակություն հաստատել Երևանում (Զեյթուն թաղամասում) և այլուր։ Հատուկենտ փրկվածներ վերահաստատվել են Կեմերեկում, ուր 1946 թվականին հաշվվում էր 40 տուն (245 անձ) հայ բնակիչ։


== Բնակչություն ==
1913 թվականին Գեմերեկն ուներ 1252 տուն բնակիչ, որից 902-ը՝ հայ, 350-ը՝ թուրք։ 1914 թվականին ուներ 1300 տուն բանկիչ, որից ավելի քան 900-ը՝ հայեր, իսկ մնացածը թուրքեր, որոնց մասամբ հայախոս էին։ Հայերի մեծ մասը գաղթել էին Խարբերդից, Կյուրինից, Հաճընից և Կիլիկիայի այլ շրջաններից։
1915 թվականին հայ բանկչության թիվը կազմում էր 7000 մարդ, որոնք հայտնի էին իրենց աշխատասիրությամբ և խիզախությամբ։
Հայերը խոսում էին կեսարիայի բարբառով։


== Տնտեսություն ==
Հայերը հմուտ գորգագործներ, ջուլհակներ, ներկարարներ ու կաշեգործներ էին։ Նրանց արտադրանքը լավ համբավ ուներ նաև շրջակա բնակավայրերում։ Հայերը զբաղվում էին արհեստներով և առևտրով։


== Պատմամշակութային կառույցներ ==
Գեմերեկն ուներ Ս. Աստվածածին և Ս. Լուսավորիչ անուններով եկեղեցիներ։ Ս. Աստվածածինը քար ու կրից կառուցված մի հոյակապ շինություն էր։ Նրա շքեղ ու մեծ սյունազադր գավիթի վրա խոյանում էր քարաշեն հսկայական զանգակատունը։ Ավանում է գտնվել նաև Ս. Գևորգ անունով վանքը։


== Կրթություն ==
Ավանում գործում էր Արամյան և Լուսինյան վարժարաննները, որտեղ սովորում էին 200 տղա աշակերտներ։ Բացի այդ կար աղջիկների 2 դպրոց և ուսումնասիրաց միություն։


== Անվանի մարդիկ ==
Անդրանիկ Այվազյան


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 359, 1979 թ
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սելյուտի (գյուղ, Շումյաչինսկի շրջան)

Սելյուտի (ռուս.՝ Селюты), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գումերովո (գյուղ, Աուրգազինսկի շրջան)

Անվան այլ կիրառումների համար տե՛ս՝ ԳումերովոԳումերովո (ռուս.՝ Гумерово, բաշկիրերեն՝ Ғүмәр), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կշեռք (կոմպոզիցիա)

Անվան այլ կիրառումների համար տե՛ս՝ Կշեռք (այլ կիրառումներ)Կշեռք, զարդանախշերով կոմպոզիցիա՝ կառուցված միակտոր փայտից, մարդու փայտյա կիսանդրիներից և շղթաներից։ Կշեռքի վերևում փայտե արծիվն է, որը կտուցով պահում է կշեռքի նժարների շղթաները։ Կշեռքը խորհրդանշում է մարդկային խելքի չափանիշը։ Կոմպոզիցիան գտնվում է Լոռու մարզի Լոռի Փամբակի երկրագիտական թանգարանի հավաքածուում։


== Հեղինակ ==
Կոմպոզիցիայի հեղինակը լոռեցի Գալուստ Միքայելի Չալաբյանն է (Գալո, ծնվել է 1883, Ստեփանավան)։ Աշխատանքը ստեղծվել է 1966 թվականին։


== Պատկերասրահ ==

		
		
		
		
		


== Տես նաև ==
Լոռի Փամբակի երկրագիտական թանգարան


== Ծանոթագրություններ ==
Վառյա

Վառյա (էստ․՝ Varja), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 109 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայերը Բահրեյնում

Այժմ Բահրեյնում ապրում է 100 հայ, որոնք հիմնականում ապրում են մայրաքաղաք Մանամայում։ Նրանք հիմնականում գաղթել են Լիբանանից և Սիրիայից Բահրեյնահայերը պատկանում են Հայ Առաքելական եկեղեցուն և գտնվում են Կիլիկիայի կաթողիկոսության իրավասության տակ։ Կիլիկիայի կաթողիկոսությունը ստեղծել է Քուվեյթի և արաբական ծոցի երկրների փոխանորդությունը, որի մեջ մտնում է նաև Բահրեյնը։
Նիժնեիբրաևո

Նիժնեիբրաևո (ռուս.՝ Нижнеибраево, բաշկիրերեն՝ Түбәнге Ибрай), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։


== Պատմություն ==
Գյուղն առաջացել է XVIII դարի 50-ական թվականներին, Սեյտովսկի Պոսադից (Կարգալի) վաճառական թաթարների և Կուլյիլի-Մինսկի վոլոստի բաշկիրների միջև համաձայնագրի հիման վրա 1751 թվականին։


== Բնակչություն ==
Բնակչությունը 2009 թվականին գրանցված տվյալներով կազմել է 245 մարդ, 2010 թվականին գրանցված տվյալներով՝ 287 մարդ։


== Աշխարհագրական դիրք ==
Հեռավորությունը՝

Շրջկենտրոն (Ստերլիբաշևո)՝ 36 կմ,
Գյուղական խորհրդի կենտրոն (Յաշերգանովո)՝ 3 կմ,
Մոտակա երկաթուղային կայարան (Ստեռլիտամակ)՝ 96 կմ։


== Հայտնի մարդիկ ==
Խալիլ Խալյաֆովիչ Ռախիմով (ծնված 1961 թվականի մայիսի 2-ին) - Բաշկորտոստանի Հանրապետության արդյունաբերության, ներդրումային և ինովացիոն քաղաքականության փոխնախարար (2007-2008), Սալավաթ քաղաքի վարչակազմի ղեկավար (2008-2009)։ Բաշկորտոստանի Հանրապետության արդյունաբերության և ինովացիոն քաղաքականության նախարարի առաջին տեղակալ (2010 թվականից)։
Բազիլ Դամիրովիչ Նուրիև (ծնվ. 1991 թվականի հուլիսի 13), Բաշկորտոստանի Հանրապետության ժողովրդական արտիստ։ Արժանացել է բազմաթիվ մրցանակների։ 2018-2020 թվականներին՝ տարվա աշխատակից ԴՍԿ Ավտոբան-ում։ 2021 թվականից՝ Վերին Ուլիս գյուղի պատվավոր բնակիչ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դևիխա

Դևիխա (ռուս.՝ Девиха), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոպի (գյուղ, Դոմանյովկայի շրջան)

Կոպի (ուկրաիներեն՝ Копи), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Կոպի գյուղում բնակվում էր 65 մարդ։ Բնակավայրը զբաղեցնում է 0,198 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուզ (Թերջոլայի շրջան)

Թուզ (վրաց.՝ თუზი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1060 մարդ։


== Ծանոթագրություններ ==
Սոնգ Ջե Ռիմ

Սոնգ Ջե Ռիմ (հանգըլ՝ 송재림, հանջա՝ 宋再臨, փետրվարի 18, 1985(1985-02-18), Սեուլ, Հարավային Կորեա), հարավկորեացի դերասան և մոդել։


== Կենսագրություն ==
Սոնգ Ջե Ռիմը ծնվել է 1984 թվականի փետրվարի 18-ին, Հարավային Կորեայում։ Ջե Ռիմի ընտանիքը հարուստ էր, բայց նա փորձում էր այնպես անել, որ նրա շրջապատողներն այդ մասին չիմանան, քանի որ չէր ցանկանում, որ նրան օգտագործեն հարստության պատճառով։ Ընտանիքի գումարից կախված չլինելու համար նա աշխատել է տարբեր հաստատություններում։ Նրա կյանքում որոշումը միշտ կայացրել է մայրը, նույնիսկ այն հարցերում, որոնք վերաբերում են ապագային։
Ընդունվել է Չունգ Անգ համալսարանի տեղեկատվական համակարգերի ֆակուլտետ։
Սոնգ Ջե Ռիմը իրեն որպես մոդել փորձելու որոշում է կայացրել, սակայն երբեք այդ մասին չի մտածել։ Երբ հասկացավ, որ այս աշխատանքն բերում է մեծ գումար և թույլ է տալիս էլ ավելի անկախ լինել ծնողներից, որոշում է մնալ և աշխատել մոդելային բնագավառում։


=== Կարիերա ===
Սոնգ Ջե Ռիմը հայտնիություն է ձեռք բերել շնորհիվ դորամաների (հեռուստասերիալ) դերերի, ինչպիսիք են «Արևը Լուսնի գրկում»-ը, «Փարիզի մատնահարդարման սրահը», ինչպես նաև նրա վերջին պատմական «Զգացմունքների դարաշրջան» դորաման, որտեղ խաղացել է Դան Դոն Մո Իլ Հվա ուժեղ գանգստերի դերը։
Շուտով էկրաններին կհայտնվի նրա մասնակցությամբ «Թունել 3D» սարսափ ֆիլմը։


=== Անձնական կյանք ===
Մայրը հավատացյալ է, դրա պատճառով է, որ տղային տվել է Սոնգ Ջե Ռիմ անունը, որը թարգմանաբար նշանակում է «Տիրոջ երկրորդ գալուստ»։


== Ֆիլմացանկ ==


=== Ֆիլմեր ===


=== Հեռուստասերիալներ (դորամաներ) ===


== Տեսահոլովակներ ==


== Գովազդներ ==
2009 Canon Full HD EOS 5000
2009 Motorola Razr Luk
2009 Canon DSLR EOS 500D
2009 Caribbean Bay
2010 Panasonic Lumix G
2010 Buckaroo Jeans S/S
2012 Samsung Galaxy Note 1
2012 A. Kurtz
2012 Lirikos
2013 Samsung Galaxy S4-ի LTE-A
2013 South Korea Tourism Organization
2014 Winter Mask Pancold


== Ֆան հանդիպում ==
16.02.2014 Fan Meeting Tokyo, Japan"
25.05.2014 Fan Meeting Osaka, Japan"
7.07.2014 Fan Meeting Seoul, South Korea


== Շոու ==


== Ծանոթագրություններ ==


== Արտաքին հղումներ ==
Ֆեյսբուքի պաշտոնական էջ
Վեյբուի պաշտոնական էջ
Մալայա Լոզովկա (Չերտկովսկի շրջան)

Մալայա Լոզովկա (ռուս.՝ Малая Лозовка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Ալեքսեևո-Լոզովսկի գյուղական համայնքի կազմի մեջ։
Ջաթ (տեղական խորհուրդ)

Ջաթ (եբրայերեն՝ ג'ת‎, արաբ․՝ جت‎‎) արաբական գյուղ և տեղական խորհուրդ Իսրայելի Հայֆա շրջանում։
Բնակավայրից ոչ հեռու գտնվում է Կանաչ գիծը, որն Իսրայելը առանձնացնում է Հորդանան գետի արևմտյան ափից։ Տեղական խորհրդի տարածքը 7,030 կմ² է։


== Պատմություն ==
Բնակավայրը հիմնադրվել է IX դարում Բակա ալ-Գարբյահ քաղաքի բնակիչների կողմից հին բնակավայրի մնացորդների վրա։


== Բնակչություն ==
Ըստ Իսրայելի վիճակագրության կենտրոնական բյուրոյի, Ջաթի բնակչությունը 2018 թվականի սկզբին կազմել է 11 644 մարդ։
Բնակչությունը գրեթե 100%-ը ներկայացնում է մուսուլման արաբները։


== Ծանոթագրություններ ==
Յուրի Հայրապետյան (դաշնակահար)

Անվան այլ կիրառումների համար տե՛ս՝ Յուրի Հայրապետյան (այլ կիրառումներ)Յուրի Սուրենի Հայրապետյան (հոկտեմբերի 22, 1933(1933-10-22), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 19, 2021(2021-04-19), Մոսկվա, Ռուսաստան), հայ խորհրդային դաշնակահար, ՀԽՍՀ ժողովրդական արտիստ (1976), պրոֆեսոր (1975)։


== Կենսագրություն ==
1956 թվականին ավարտել է Մոսկվայի կոնսերվատորիան, 1960 թվականին՝ ասպիրանտուրան (Ցա. Ֆլիերի դասարան)։ 1960 թվականից դասավանդում է Երևանի կոնսերվատորիայում։ Վարշավայի (1954), Բուդապեշտի (1956) և Բրյուսելի (I960) միջազգային մրցույթների դափնեկիր։ Համերգացանկը ընդգրկում է Յո. Ս. Բախի, Լ. Բեթհովենի, Ֆ. Լիստի, [Յ. [Բրամս]]ի, Ս. Վ. Ռախմանինովի, Ա. Խաչատրյանի, Ա. Բաբաջանյանի, Ա. Հարությունյանի և այլ կոմպոզիտորների երկեր։


== Ծանոթագրություններ ==
Էնդրյու Բոնար Լոու

Էնդրյու Բոնար Լոու (անգլ.՝ Andrew Bonar Law, սեպտեմբերի 16, 1858(1858-09-16)[…], Rexton, Five Rivers, Kent County, Նյու Բրանսուիկ, Կանադա - հոկտեմբերի 30, 1923(1923-10-30)[…], Լոնդոն, Միացյալ Թագավորություն), անգլիացի պետական գործիչ, Պահպանողական կուսակցության ղեկավար, Համայնքների պալատի նախագահ։
1918-1920 թվականներին ամեն կերպ աշխատել է հայկական հարցի լուծման պատասխանատվությունը հեռացնել Մեծ Բրիտանիայից և բարդել ԱՄՆ-ի ու Ֆրանսիայի վրա։ 1914 թվականին հանդես է եկել Հայաստանից բրիտանական զորքերի դուրսբերման պահանջով։ Գտնում էր, որ հայկական հարցը «ավելի ամերիկյան, քան բրիտանական խնդիր է»։
1919 թվականի սեպտեմբերին դեմ է արտահայտվել ֆրանսիական կառավարության առաջարկին՝ Հայաստանին աջակցելու նպատակով Ալեքսանդրետում 12 հազարանոց զորաջոկատ ափ հանելուն։ Ամեն կերպ պաշտպանել է անգլիական կառավարության թուրքամետ կողմնորոշումը, հանդես եկել Սևրի պայմանագրի վերանայման՝ ի նպաստ Թուրքիայի։


== Ծանոթագրություններ ==
Մյաեկյուլա (գյուղ, Կառկսի շրջան)

Անվան այլ կիրառումների համար տե՛ս՝ ՄյաեկյուլաՄյաեկյուլա (էստ․՝ Mäeküla), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաիտովսկի

Սաիտովսկի (ռուս.՝ Саитовский, բաշկիրերեն՝ Сәйет), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 408 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խորհրդավոր ընթրիքի եկեղեցի (Դոնի Ռոստով)

Խորհրդավոր ընթրիքի եկեղեցի (ռուս.՝ Церковь Тайной Вечери), կաթոլիկական եկեղեցի Ռուսաստանի Դոնի Ռոստով քաղաքում։ Վարչականորեն ենթարկվում է Սուրբ Կլեմենտի հարավռուսաստանյան թեմի Ռոստովի դեկանատին։ Տաճարը գտնվում է քաղաքի Ստավրոպոլի փողոցում։


== Պատմություն ==
Հռոմի կաթոլիկ «Խորհրդավոր ընթրիք» ծուխը գործում է XIX դարի երկրորդ կեսից, երբ Դոնի Ռոստովում բացվել է ավելի քան 5 հազար հոգանոց ծխական համայնք։ Սակայն XX դարի կեսերին կաթոլիկ եկեղեցին, ինչպես շատ այլ եկեղեցիներ, քանդվեց։
Խորհրդային Միության կործանումից հետո՝ 1992 թվականին, ծուխը վերածնվեց, իսկ 1993 թվականի հոկտեմբերին Ռոստովի ծուխը նվեր ստացավ փայտե մատուռ։ 1999 թվականի գարնանը դրվեց եկեղեցու և հոգևոր-բարեգործական համալիրի հիմքը։ Եկեղեցու ծուխն ունի ավելի քան 300 հետևորդ։
2004 թվականի սեպտեմբերի 19-ին տեղի է ունեցել Խորհրդավոր ընթրիքի եկեղեցու հանդիսավոր օծումը։ Այն կատարել է Սարատովում Սուրբ Կլեմենտի թեմի եպիսկոպոս Կլեմենս Պիկելը։ Օծմանը ներկա են եղել հավատացյալներ և հյուրեր աշխարհի տարբեր երկրներից։ Հատկապես շատ են եղել հյուրերը Աֆրիկայից (Նիգերիայից, Անգոլայից, Հարավաֆրիկյան Հանրապետությունից, Զամբիայից), Հարավային Ամերիկայից (Չիլիից, Պերուից և այլ երկրներից), Եվրոպայից (Լեհաստանից, Գերմանիայից, Հայաստանից, Վրաստանից, Ուկրաինայից և այլ երկրներից)։ Տաճարի լուսավոր և ընդարձակ շենքը մեծ դժվարությամբ է տեղավորել հյուրերին։ Օծման արարողության ժամանակ տաճարում հնչել են բազմաթիվ լեզուներ՝ հայերենը, անգլերենը, լեհերենը, ռուսերենը, Ասիայի, Աֆրիկայի, Հարավային Ամերիկայի ժողովուրդների լեզուներ։
Տաճարի շենքի հետ մեկտեղ բացված հոգևոր-բարեգործական համալիրն ունի տեսադարան, երաժշտական և համակարգչային սրահներ։


== Պատկերասրահ ==


== Ծանոթագրություններ ==


== Աղբյուրներ ==
Е. И. Малаховский, Г. Ф. Лаптев. "Храмы и культовые сооружения Ростова-на-Дону, утраченные и существующие", Ростов-на-Дону, издательство «Акра», 2003, ISBN 5-98213-005-2


== Հղումներ ==
Григорий Акопов, В Ростове-на-Дону осветили храм «Тайной Вечери». Archived 2016-03-03 at the Wayback Machine.
Официальный портал городской Думы и Администрации города Archived 2005-09-10 at the Wayback Machine.
Ростов-на-Дону на официальном сайте туризма Ростовской области Archived 2014-04-16 at the Wayback Machine.
Նիկոլսկոե (գյուղ, Վոլնովախսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ուկրաիներեն՝ Микільське), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նիկոլսկոե գյուղում բնակվում էր 1 922 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուլա (Սարդինիա)

Անվան այլ կիրառումների համար տե՛ս՝ Տուլա (այլ կիրառումներ)Տուլա (իտալերեն՝ Tula) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1665 մարդ (2008 թվականի տվյալով), բնակչության խտությունը կազմում է 25,42 մարդ/կմ²։ Զբաղեցնում է 65,51 կմ² տարածք, փոստային ինդեքս՝ 7010, հեռախոսային կոդ՝ 079:


== Արտաքին հղումներ ==
La scheda del comune nel portale Comunas della Regione Sardegna
Խնըխեոզ

Խնըխեոզ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
GoPro

GoPro ապրանքանիշ (մինչև 2014 թվականի փետրվարը Woodman Labs inc Սան Մատեո, Կալիֆոռնիա)։ GoPro նշանի տակ արտադրվում են սպորտային տեսախցիկներ և աքսեսուառներ դրանց համար, նախատեսված ակտիվ սպորտի և հանգստի համար։
Լայն տարածում ունեն պռոֆեսիոնալների շրջանում։ Կարող է տեղադրվել կենդանիների վրա նրանց կյանքը ուսումնասիրելու համար։ Որպես կանոն տեսախցիկը ամրացնում են գլխին, բայց աքսեսուարների միջոցով այն կարելի է ամրացնել մարմնի ցանկացած հատվածին։


== GoPro HERO տեսախցիկները ==
Ներկայումս վաճառվում է երեք տեսակի տեսախցիկ առանց տեսափնտրիչի։ Տեսախցիկի առջևի հատվածում կա մոնոխռոմային, հեղուկբյուրեղային էկրան, որը տեղեկացնում է տեսանկարահանման ձևաչափի մասին տեսախցիկը վաճառվում է թափանցիկ HD տուփում, որը կարող է դիմանալ հարվածների և մինչև 30 մ ընկղմման Տեսախցիկի չափսերը առանց տուփի 42x60x30 մմ (HERO2)։


== GoPro HERO 3 ==
2012 թվականի նոյեմբերին թողարկվել է «HERO3» տեսախցիկների մոդելը։ Այդ մոդելը վաճառվում է երեք տարբերակով. White, Silver և Black։ Բոլոր տարբերակներում օգտագործվում են wi-fi, մոդուլներ և micro-SD քարտեր և լավացված է ձայնի որակը HERO2-ի համեմատ։Տեսախցիկների ամենաթանկ տարբերակը` Black կարող է նկարահանել վիդեո 4K 15 կադր/վայրկյան ձևաչափով և լուսանկարել 12 MP 30 կադր/վայրկյան արագությամբ։ Silver-ը պահպանել է նախկինի`HD HERO2 բոլոր ֆունկցիաները, բայց դարձել է ավելի փոքր ու թեթև։ White սկզբնական տարբերակում լուսանկարների ձևաչափը իջեցվել է մինչև 5MP և արագությունը մինչև 30 կադր վայրկյան, ինչպես ավելի հին` HERO HD տարբերակում։ Ամենաթանկ մոդելի գինը կազմում է 500 եվրո. G HERO 3+։
2013 թվականին GoPro-ներկայացրել է նոր մոդել HERO3+, հասանելի Black Edition և Silver Edition տարբերակներում։ Black Edition տարբերակը (արժեքը $399.99) ունի նկարահանման վիդեո ռեժիմներ 1440p48, 1080p60, 960p100 և 720p120, նաև 4Kp15 և 2.7Kp30 և կարող է լուսանկարել 12-մեգափիքսելանոց լուսանկարներ մինչև 30 կադր/վայրկյան։ Black Edition-ը նույնպես ներառում է ղեկավարում Wi-Fi-ի միջոցով։ Silver Edition (արժեքը $299) ունի վիդեոռեժիմներ 1080p60 և 720p120 և կարող է լուսանկարել 10-մեգափիքսելանոց լուսանկարներ։


== GoPro HERO 4 Session ==
Նոր տեսախցիկը ունի նույն աքսեսուառները ինչ որ նախկին մոդելները։ Վաճառքը սկսվել է հունիսի 12-ին 399,99 դոլար սկզբնական գնով և երկու տարբերակով սովորական և սյոռֆեռների համար։
HERO4 Session։

Լուսանկարների ձևաչափը — 8 մեգապիքսել, վիդեո — 720p100, 1080p60 և 1440p30։
2 խոսափող։
չարսեր 42 × 59 × 29 մմ։
քաշը 74 գրամ։
		
		


== Ծանոթագրություններ ==


== Արտաքին հղումներ ==
gopro.com
 GoPro  էջը Յություբ տեսահոսթինգում
Создатель камеры GoPro Николас Вудман на «ForbesTV»
Обзор GoPro HERO4 Session  HI-TECH MAIL.RU կայքում։
Հերման Գարմենդիա

Հերման Գարմենդիա, ամբողջական անունը՝ Հերման Ալեխանդրո Գարմենդիա Արանիս (իսպ.՝ Germán Alejandro Garmendia Aranis, արտասանություն: [xeɾˈman aleˈxandɾo ɣaɾˈmendja aˈɾanis], ապրիլի 25, 1990(1990-04-25), Կոպյապո, Չիլի), հայտնի է նաև իր ՅուԹյուբ HolaSoyGerman և JuegaGerman ալիքների անուններով, չիլիացի տեսաբլոգեր, կոմիկ, երաժիշտ, երգիչ ու գրող։ Իր երաժշտական խմբի հետ ձայնագրել է բազմաթիվ երգեր, որոնք տեղադրված են նրա յություբյան ալիքում։ Ներկայումս նրա ալիքը բաժանորդների թվով երկրորդն է իսպանալեզու ալիքների շարքում և տասնմեկերորդը՝ համաշխարհային վարկանիշում։ 2016 թվականի ապրիլի 28-ին նրա «#Chupaelperro» գիրքը վաճառքի է հանվել Լատինական Ամերիկայում և Իսպանիայում։


== Կենսագրություն ==
Հերման Գարմենդիան ծնվել է 1990 թվականի ապրիլի 25-ին Թիերա Ամարիլիա քաղաքում (Չիլի)։ Երբ նա 3 տարեկան էր, հայրը մահացել է ավտովթարից։ Մանկության տարիներին Հերմանի ավագ եղբայրը՝ Դիեգոն, ապրել է նրանից առանձին, մինչև նրանք տեղափոխվել են Լոս Վիլոս։ Վաղ տարիքից նա հետաքրքրվել է երաժշտությամբ և 13 տարեկանում եղբոր հետ հիմնել է սեփական երաժշտական «Zudex» խումբը։ Հերմանը իր առաջին տեսահոլովակը ՅուԹյուբում տեղադրել է 2011 թվականին՝ ընկերների առաջարկով։


=== Ստեղծագործություն ===
2016 թվականի վերջին HolaSoyGerman հեռուստաալիքը բարձիթողի է մատնվել։ Մինչև 2019 թվականի մարտը նրա HolaSoyGerman ալիքը ունեցել է 38 միլիոն բաժանորդ, JuegaGerman ալիքը՝ 33 միլիոն, իսկ HolaSoyGerman2-ը ավելի քան 2 միլիոն։ Նրա երկու ալիքները 2016 թվականին ադամանդե կոճակներ են ստացել։
2014 թվականի օգոստոսին Հերմանը MTV Millennial Awards մրցանակաբաշխության ժամանակ արժանացել է «Icon of the Year» մրցանակին։ Մասնակցել է YouTube Rewind 2014  և YouTube Rewind 2015 ֆիլմերի նկարահանումներին։


== Ծանոթագրություններ ==
Ես հանդիպել եմ մի աղջկա

«Ես հանդիպել եմ մի աղջկա» (ռուս.՝ «Я встретил девушку»), ռեժիսոր Ռաֆայիլ Պերելշտեյնի ֆիլմը, որը նկարահանվել է 1957 թվականին։ Ստալինաբադի «Տաջիկֆիլմ» կինոստուդիայում (Տաջիկստանի ԽՍՀ) նկարահանված առաջին գունավոր գեղարվեստական ֆիլմն է։ Մինչ օրս մեծ ժողովրդականություն է վայելում «Ես հանդիպել եմ մի աղջկա» երգը, որը գրել է խորհրդային ժողովրդական տաջիկ բանաստեղծ Միրզո Տուրսուն զադեն հատուկ ֆիլմի համար։ Ֆիլմի այս և բազմաթիվ այլ երգերի կատարողը Ռաուֆ Աթաքիշիևն է, կոմպոզիտորը՝ Անդրեյ Բաբաևը։


== Սյուժե ==
Ֆիլմի գլխավոր հերոսուհու՝ Լոլայի հրաշալի ձայնը գրավում է շատերի ուշադրությունը նրա հայրենի քաղաքում՝ սկսած քաղաքային երգչախմբի պրոֆեսիոնալներից, որոնք ձգտում են աղջկան տեսնել իրենց շարքերում, մինչև Սայիդը՝ սովորական աշխատավոր տղա, որը երկար կանգնում է նրա տան մոտ։ Բայց Լոլայի հայրը, ցանկանալով աղջկան զերծ պահել ցանկացած ոտնձգություններից, նրան գյուղ է ուղարկում՝ նույնիսկ չկասկածելով, որ սիրահար Սայիդը Լոլային կգտնի նաև այնտեղ։


== Դերերում ==
Ասլի Բուրխանով – Մուխտար-աղա (կրկնօրինակումը՝ Լև Սվերդլինի)
Ռոզա Ակոբիրովա - Լոլա
Ջախոն Սայիդմուրադով – Սաիդ (կրկնօրինակումը՝ Նիկոլայ Ալեքսանդրովիչի, վոկալը՝ Ռաուֆ Աթաքիշիև)
Սոֆյա Թույբաևա - Մեխրինիսո
Աբդուլհայր Կասիմով – Նիյազ, թեյարանի տեր
Թահիր Սաբիրով – Ալիմ, գեղարվեստական ինքնագործունեության ղեկավար
Սամարիդդին Սաղդիև – կոշիկ մաքրող
Սաոդատ Ջուրաևա – Զեբո
Միխայիլ Արոնբաև – ոստիկան
Ա. Նուրմատով – էլեկտրոմոնտյոր
Ռանո Խամրաևա – էպիզոդ


== Մրցանակներ միջազգային կինոփառատոններում ==
1958 - «Մեծ վազ» մրցանակ Ասիայի և Աֆրիկայի երկրների առաջին միջազգային կինոփառատոնում։


== Ծանոթագրություններ ==


== Արտաքին հղումներ ==
IMdb. «Ես հանդիպել եմ մի աղջկա»
«Ես հանդիպել եմ մի աղջկա» ՅուԹյուբում
Բաժանման նշան

Բաժանման նշան անգլ.՝ Division sign, մաթեմատիկական նշան վերջակետի (։) տեսքով, օբելիուս(÷) կամ թեք գիծ ( ∕ ) նշանով, օգտագործվում է բաժանման օպերատոր նշելու համար։

 
Շատ երկրներում օգտագործվում է (:) նշանը, անգլախոս երկրներում և հաշվիչների ստեղների վրա` (÷) նշանը։ Մեծ անհարմարության պատճառով և նույնիսկ անհնարինությամբ համակարգչի մեջ կոտորակների ներմուծման դեռևս առանց GUI օպերացիոն համակարգի ժամանակներից օգտագործել են պարզեցված նշաններ բանաձևերի համար, այդ թվում բաժանման նշանի համար օգտագործել են թեք գիծ ( ∕ ) նշանը։


== Նշանի պատմություն ==

Հերոնը, Դիոֆանտը և իսլամական մաթեմատիկները որպես բաժանման նշան օգտագործել են կոտորակի հորիզոնական գիծը։ Միջնադարյան Եվրոպայում բաժանումը հաճախ նշվում էր D տառով։ Օտրեդն իր Clavis Mathematicae (1631) աշխատությունում նախընտրել է թեք գիծ կամ (երբեմն) փակագծի աջ կողմի թեք կորը, վերջինս հանդիպում է նաև Շտիֆելի մոտ. կոնստրուկցիաներ 
  
    
      
        8
        )
        24
      
    
    {\displaystyle 8)24}
   կամ 
  
    
      
        8
        )
        24
        (
      
    
    {\displaystyle 8)24(}
   նշանակում էին բաժանում 
  
    
      
        24
      
    
    {\displaystyle 24}
  -ը 
  
    
      
        8
      
    
    {\displaystyle 8}
  -ի)։ Հորիզոնական երկու կետը կամ վերջակետը բաժանման նշան դարձավ 1684 թվականից  Լայբնիցի Acta eruditorum տրակտատում։
Շվեյցարիացի մաթեմատիկ Յոհան Ռանը բաժանման նշանակում մտցրեց (÷) նշանը (Օբելիուս)։ (*) աստղանիշ տեսքի բազմապատկման նշանի հետ միասին այն հայտնվեց 1659 թվականին նրա «Teutsche Algebra» գրքում։ Ռանի նշանը Անգլիայում տարածվելու պատճառով հաճախ անվանում են «անգլիական բաժանման նշան», բայց նրա արմատները գտնվում են Շվեյցարիայում։ Նախկինում Ժիրարը օգտագործել է օբելիուս նշանը որպես մինուսի հոմանիշ։ Ամերիկյան մաթեմատիկական ստանդարտների ազգային հանձնաժողովի կողմից (անգլ.՝ National Committee on Mathematical Requirements) Օբելիուսը պրակտիկայից հանելու փորձն ապարդյուն էր (1923):


== (÷) և (∶) նշանների այլ կիրառումներ ==
Նշաններ (÷) և (∶) կարող են օգտագործվել նաև միջակայք նշելու համար։ Օրինակ` «5 ÷ 10» կարող է նշանակել [5, 10] միջակայք, այսինքն` 5-ից 10-ը ներառյալ։ Եթե կա աղյուսակ, որի տողերը նշանակում են թվերով, իսկ սյուները լատինական տառերով, ապա «D4:F11» տեսքի գրառումները կարող են օգտագործվել բջիջների միջակայքին հղում կատարելու համար (երկչափ միջակայք) D-ից F կամ 4-ից 11։


== Կոդավորում ==


== Գրականություն ==
Ալեքսանդրովա Ն. Վ. Մաթեմատիկական տերմինների, հասկացությունների, նշանակումների պատմություն. Բառարան-տեղեկանք. — 3-րդ հրատարակչություն. — ՍՊԲ: ԼԿԻ, 2008. — 248 с. — ISBN 978-5-382-00839-4
Cajori F. A History of Mathematical Notations. Vol. 1 (1929 reprint). — NY: Cosimo, Inc., 2007. — xvi + 456 p. — ISBN 978-1-60206-684-7
Cajori F. A History of Mathematical Notations. Vol. 2 (1929 reprint). — NY: Cosimo, Inc., 2007. — xii + 392 p. — ISBN 978-1-60206-713-4


== Դիտել նաև ==
Կոտորակ (մաթեմատիկա)


== Ծանոթագրություններ ==
Արմեն Խաչատրյան (այլ կիրառումներ)

Արմեն Խաչատրյան անուն-ազգանունը կարող է վերաբերել հետևյալ անձանց.

Արմեն Ավագի Խաչատրյան (ծնվ.՝ 1957), հայ դիվանագետ, ՀՀ պետական գործիչ, ՀՀ ԱԺ նախագահը 1999-2003 թվականներին, Բելառուսում ՀՀ արտակարգ և լիազոր դեսպան։
Արմեն Էդմոնդի Խաչատրյան (ծնվ.՝ 1973), հայ քաղաքական գործիչ, ՀՀ ԱԺ 7-րդ գումարման պատգամավոր (Իմ քայլը դաշինք)։
Արմեն Եղիշի Խաչատրյան, ճարտարապետ, ճարտարապետության պատմաբան։
Արմեն Ցոլակի Խաչատրյան (ծնվ.՝ 1953), ճարտարագետ-մեխանիկոս, տեխնիկական գիտությունների դոկտոր, ՀԳԳԱ ակադեմիկոս։
Բոնդարիևկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ԲոնդարիևկաԲոնդարիևկա (ուկրաիներեն՝ Бондарівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1870 թվականին։
2001 թվականի տվյալներով Բոնդարիևկա գյուղում բնակվում էր 418 մարդ։ Բնակավայրը զբաղեցնում է 0,52 կմ² տարածք։ Բնակչության խտությունը կազմում էր 803,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թամթա (երգչուհի)

Թամթա Գոդուաձե (վրաց.՝ თამთა გოდუაძე, հունվարի 10, 1981(1981-01-10), Թբիլիսի, Վրացական ԽՍՀ, ԽՍՀՄ), հայտնի է որպես պարզապես Թամթա։ Ճանաչում է ձեռք բերել Հունաստանում 2004 թվականին մասնակցելով Սուպեր Իդոլի Հունաստան որտեղ զբաղեցրել է երկրորդ հորիզոնականը։ Շարունակել է թողարկել մի քանի ալբոմներ և սինգլներ Հունաստանում (և Կիպրոսում)։
Ներկայացրել է Կիպրոսը Եվրատեսիլ 2019 երգի մրցույթում`«Replay» երգով, և զբաղեցրել է 109 միավորով 13-րդ տեղը։


== Վաղ կյանք ==
Թամթա Գոդուաձեն ծնվել և մեծացել է Վրաստանում, որտեղ սկսել է երգել 5 տարեկանում։ Երբ Գոդուաձեն 14 տարեկան է եղել, ամուսնացել է իր 16-ամյա ընկերջ հետ և շուտով ծնվել է նրանց դուստրը՝ Աննին։ Դաստիարակելով աղջկան՝ նա ավարտել է միջնակարգ դպրոցը և ընդունվել Թբիլիսիի պետական համալսարան։ Ամուսնալուծվել է վեց տարվա ամուսնությունից հետո։ Գոդուաձեն ավելի ուշ լքել Է Վրաստանը դստեր հետ և գաղթել Հունաստան։ Գոդուաձեի մայրն ու կրտսեր եղբայրը ավելի վաղ ներգաղթել են Հունաստան, որտեղ նրա մայրը տնային տնտեսուհի է աշխատել։ Հունաստանում Գոդուաձեն բնակություն է հաստատել Աթենքում, գումար վաստակելու համար՝ օգնել է մորը։


= Կարիերա =
2003 թվականին, երբ աշխատում էր Աթենքում որպես տնային աշխատող, Գոդուաձեի ընտանիքի անդամներից մեկը նրան խորհուրդ է տվել մասնակցել Super Idol-ին, որպեսզի ստանա բնակության իրավունք։ Մասնակցել է շոուին և հետագայում հասել մինչև եզրափակիչ։ Եզրափակչում գրավել է երկրորդ հորիզոնականը։ Super Idol-ում հաջողության հասնելուց հետո Գոդուաձեն պայմանագիր է կնքել հունական Minos EMI-ի հետ՝ երաժշտական կարիերա սկսելու համար։ Նրա առաջին «Eisai to Allo Mou Miso» սինգլը Ստավրոս Կոնստանտինի մասնակցությամբ թողարկվել է 2004 թվականին, իսկ հետո Գոդուաձեն ելույթները սկսել է Անտոնիս Ռեմոսի և Գիորգոս Դալարասի հետ։ 2006 թվականի սկզբին թողարկվեց նրա դեբյուտային՝ Tamta ստուդիական ալբոմը։
2007 թվականի հունվարին Հելլենիկ ռադիոյի և հեռուստատեսության (ERT) հայտարարեց Գուդուաձեի մասնակցությունը Եվրատեսիլ երգի մրցույթի հունական ազգային ընտրությանը` իր «Սիրով» երգով։ Չնայած մրցույթին նա երրորդ տեղը զբաղեցրեց, «Սիրով» երգով սակայն նա շարունակում է մնալ հաջողակ երգ Հունաստանում, իսկ հույների քվեարկությամբ նա առաջին տեղն էր գրավել։ Նա իր երկրորդ ստուդիական ալբոմը թողարկվել է 2007 թվականի մայիսի 16-ին։
2018 թվականի դեկտեմբերին պարզվել է, որ Թամթան կներկայացնի Կիպրոսը  Եվրատեսիլ 2019 երգի մրցույթում`«Replay» երգով։ Թամթանյին նախկինում առաջարկվել էր Կիպրոսը Եվրատեսիլ 2018 երգի մրցույթում ներկայացնել «Fuego» երգով, բայց հրաժարվել է։ Հույն երգչուհի Էլենի Ֆուրեյրաը նրա փոխարեն ներկայացրել է երկիրը, երկրորդ տեղը գրավելով որը Կիպրոսի լավագույն լավագույն արդյունքն է։ Երկու երգերը գրվել են հունա-շվեդական ծագումով երգահան Ալեքս Պ․-ի կողղմից։ Տեսահոլովակը թողարկվել է 2019 թվականի մարտի 5-ին։


== Ծանոթագրություններ ==
Աստերոիդների ցանկ (30401-30500)

Աստերոիդների ցանկ (30301-30400)  • Աստերոիդների ցանկ  • Աստերոիդների ցանկ (30501-30600)
 Աստերոիդների ցանկ (30301-30400)  • Աստերոիդների ցանկ  • Աստերոիդների ցանկ (30501-30600)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Դրախտաձոր (գյուղ, Քաշաթաղի շրջան)

Անվան այլ կիրառումների համար տե՛ս՝ Դրախտաձոր (այլ կիրառումներ)
Դրախտաձոր, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության հյուսիսարևմտյան հատվածում։ Բերձոր շրջկետնտրոնից գտնվում է 48 կմ հեռավորության վրա, իսկ մայրաքաղաք Ստեփանակերտից՝ 98 կմ հեռավորության վրա։
Անի գյուղի հետ միասին կազմում է Դրախտաձոր համայնքը։


== Աշխարհագրություն ==
Գյուղը տեղակայված է Արցախի Հանրապետության հյուսիսարևմտյան հատվածում՝ Քաշաթաղի շրջանում` նախկինում՝ Արցախի Բերձոր գավառում։ Բնակավայրը գտնվում է Հակարի գետի Հոչանց և Շալուա վտակների հատման միջանկյալ գետահովտում և փոված Հոչանցի սարալանջին։ 
Համայնքը բարձր լեռնային է, ունի 3367,3 հա տարածք, որից 477,8 հա գյուղատնտեսական նշանակություն, 2756,4 հա անտառային հողեր։ Դրախտաձոր համայնքի սահմանային գոտով հոսում է Հոչանց գետի վտակը։ 
Համայնքի տարածքում առկա են խմելու ջրի բնական փոքրիկ աղբյուր-առվակներ։


== Պատմություն ==
19-րդ դարի վերջերին և 20-րդ դարի սկզբներին այստեղ հաստատված թրքախոս քրդերը բնակավայրին տվեցին Ղոշասու անունը, թարգմանաբար` երկու գետ։
Միջնադարում բնակավայրի գոյության մասին սկզբնաղբյուրներ չեն պահպանվել։
Գյուղից ոչ շատ մեծ հեռավորության վրա Հոչանց գետի աջ ափից 20 մ բարձրության բլրալանջին է գտնվում 9–րդ դարում կառուցված Կատոսավանքը։ Նույն Դրախտաձորից 6 կմ հարավ–արևելք՝ Նորաբերդ հանդամասում` Հոչանցի ձորալանջին, պահպանվում են հնամենի անանուն բերդի ավերակները։
Վերոհիշյալ կառույցները վկայում են, որ խոր հնադարից Հոչանցի գետահովիտներում հայկական բնակավայրեր են եղել, որոնք քրդերի ներթափանցումներից հետո ոչնչացվել են։
Մեկ դար անց պատմական արդարությունը վերականգնվեց։ 1993 թվականին Արցախի Հանրապտության պաշտպանության բանակը ազատագրեց Հոչանցի առափնյա շրջանները։
1996 թվականի նոյեմբերի 7–ին Հայաստանի Հանրապետության բնակավայրերից մի քանի ընտանիքներ հաստատվեցին Դրախտաձորում։
Դրախտաձորի բանկիչների մի մասը մասնակցել է ինչպես Արցախյան ազատագրական, այնպես էլ 2016 թվականի ապրիլյան պատերազմներին։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Դրախտաձոր համայնքի բնակչության թվաքանակը կազմում էր 62 մարդ, կար 16 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, հիմնական դպրոց, որտեղ սովորում են 15 աշակերտներ։


== Ծանոթագրություններ ==
Լուսին (անձնանուն)

Անվան այլ կիրառումների համար տե՛ս՝ Լուսին (այլ կիրառումներ)Լուսին, հայկական իգական անուն։ Առաջացել է հայերեն լուսին բառից։ Հնագույն հիշատակությունը 15-րդ դարում է։ Ավելի շատ հիշատակված է 17-րդ դարում՝ 1606, 1619, 1622, 1629, 1636, զԼսոնին ձևով՝ 1691 և վերջին անգամ 1742 թվականներին։ Այժմ էլ գործածական է Հալեպում։


== Գործածություններ ==
Լուսին, կին Ստեփանոսի և մայր Ավագ քահանայի, ով Վրթանես կրոնավորին ընդօրինակել տվեց մի Գանձարան, Երուսաղեմ, 1497 թվական։


== Ծանոթագրություններ ==
Մարինե Կարապետյան

Մարինե Սարգսի Կարապետյան (1991 թվականի մարտի 3, Երևան), հայ ֆուտբոլիստ, կիսապաշտպան։ Հանդես է եկել Հայաստանի հավաքականում։


== Կենսագրություն ==
Կարիերայի սկզբում հայրենիքում հանդես է եկել «Քոլեջ» թիմի կազմում։ 2012 թվականին տեղափոխվել է «Դոնչանկա» (Ազով) ռուսական ակումբ։ Ռուսաստանի բարձրագույն խմբի առաջին հանդիպումը կայացել է 2012 թվականի հոկտեմբերի 8-ին՝ «Մորդովոչկա» թիմի դեմ՝ մեկնարկային կազմում հանդես գալով առաջին 61 րոպեներին։


== Ծանոթագրություններ ==


== Արտքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը ՈւԵՖԱ-ի կայքում
րոֆիլը ՈւԵՖԱ-ի կայքում Archived 2019-08-25 at the Wayback Machine.
Աղամյան

Աղամյան, հայկական ազգանուն։


== Ազգանունը կրողներ ==
Արամ Արարատի Աղամյան (1964-1994), ազատամարտիկ։
Եդուարդ Գրիգորի Աղամյան (1925-1991), բանաստեղծ։
Երվանդ Աղամյան (187?-1935), հրապարակախոս։
Էլինա (Էվելինա) Նիկոլայի Աղամյան (1950), դերասանուհի։
Կարեն Գուրգենի Աղամյան (1946), նկարիչ։
Նիկողայոս Աղամյան (19-րդ դար), լրագիր։
Սարիբեկ Աղամյան (19-րդ դար-194?), էսպերանտագետ, մանկավարժ։


== Ծանոթագրություններ ==
Ուլմի ճակատամարտ

Ուլմի ճակատամարտ (1805 թվականի հոկտեմբերի 16-19),  նապոլեոնյան բանակի և ավստրիական բանակի միջև ընդհարումների շարք՝ ֆելդմարշալ-լեյտենանտ Մակի գլխավորությամբ։ Մակի բանակը շրջապատվել էր, իսկ հետո անձնատուր եղել։


== Նախորդող իրադարձություններ ==
1805 թվականին Բրիտանիան, Ավստրիան, Շվեդիան և Ռուսաստանը ձևավորել էին հականապոլեոնյան երրորդ կոալիցիան։ Երբ Բավարիան միության մեջ էր մտել Նապոլեոնի հետ, Ավստրիան նրա դեմ դուրս էր բերել 70-հազարանոց բանակով՝ գեներալ Մակի հրամանատարությամբ։ Ռուսական բանակը դուրս էր բերվել Լեհաստանից ավստրիական բանակի հետ միավորելու համար։ Դաշնակիցները ենթադրում էին, որ Նապոլեոնի հետ բախումը տեղի կունենա ոչ թե Գերմանիայում, այլ հյուսիսային Իտալիայում և նրանց խնդիրն էր Ալպերի պաշտպանությունը։


== Ուլմյան մանևր ==
1805 թվականին, սկսելով ռազմարշավը, Նապոլեոնը կիրառել էր անսպասելիության սկզբունքը։ «Նապոլեոնը գնում էր անսովոր արագ անցումներով,- գրել էր ռուս հայտնի պատմաբան Ե. Վ. Տարլեն,- հյուսիսում շրջանցելով Դունայի ափին տեղակայված ավստրիական բանակը, որի ձախ թևում գտնվում էր Ուլմ ամրոցը»։ Նկարագրելով 1805 թվականի ռազմարշավի նախապատրաստումը՝ անգլիացի պատմաբան Ռ. Դելդերֆիլդը նշել էր. «1805 թվականի աշնան կեսերին ֆրանսիական բանակը սրընթաց շարժվել էր Դունայի հովիտը, և գեներալ Մակը տեղեկացել էր դրա մասին միայն այն ժամանակ, երբ ֆրանսիական հեծելազորը ճարպկորեն թեքվելով վերածվեց հսկայական աղեղի, որը նրա հետախույզները կոտրել չէին կարող, իսկ ֆրանսիական հետևակը զրկել էր նրան ամեն տեսակ մատակարարումից և օգնությունից»։


== Նապոլեոնի պլանը՝ Ուլմի ճակատամարտից առաջ ==
Սեպտեմբերի 24-ին Նապոլեոնը դասավորել էր զորքերն Ուլմում տեղակայված Մակի դեմ Ստրասբուրգի և Վայսենբուրգի միջև։ Նա մտադրվել էր շրջանցել Մակի բանակի աջ թևը և դրանով կտրել ավստրիական բանակը, արդեն Վիեննա հասած, ռուսական բանակից։ Իմանալով այդ մասին՝ Մակը հոկտեմբերի 7-ին փոխել էր զորքի դիրքավորումը՝ դասավորելով իր ձախ թևն Ուլմի շրջանում, իսկ աջ թևը՝ Հռենոսի շրջանում։
Սակայն ֆրանսիցիները շարունակել են շարժը դեպի Դանուբի Նոյբուրգ։ Ձգտելով դուրս գալ ծանր իրավիճակից՝ Մակը փորձել էր շրջանցել Դունայը Գյունցբուրգի շրջանից, բայց, բախվելով ֆրանսիական 6-րդ կորպուսի հետ և ունենալով 2000 կորուստ, նահանջել էր դեպի Ուլմ։


== Ավստրիական աղետը Ուլմում ==
Հոկտեմբերի 16-ին Նապոլեոնին հաջողվել էր Ուլմի մոտ շրջապատել ամբողջ ավստրիական բանակը։ Ավստրիական գեներալը ստիպված էր դիմել շտաբի պետ մարշալ Նեյին, գեներալ Դյուտային 8-օրյա զինանադադարի համար՝ խոստանալով հանձնվել, եթե այդ ընթացքում չհասնի ռուսական բանակը։ Գործնականում Մակը ստացել էր զինադադար 3-5 օրից ոչ ավել. ժամկետի լրանալուց հետո նա 30․000-ոց բանակի հետ միասին հանձնվել էր. մոտ 20․000-ը փրկվել էր փախուստի դիմելով, 10․000-ը  սպանվել կամ վիրավորվել էր, մնացածները գերեվարվել են։ Ֆրանսիացիների կորուստը կազմել էր 6․000 սպանված և վիրավոր։ Մեկ ամիս հետո Նապոլեոնի բանակը մտել էր անպաշտպան մնացած Վիեննան։


=== Նապոլեոնի թռուցիկ ===


== Ծանոթագրություններ ==


== Գրականություն ==
Դելդերֆիլդ Ռ. Նապոլեոնի մարշալները. Մ․: Ցենտրոպոլիգրաֆ, 2001. էջ 159.
Տառլե Ե․ Վ. Նապոլեոն․ Մ․: Հրատ․ ԽՍՀՄ ԳԱ, 1941. էջ 158,159.
Հարբոտլ Տ․ Համաշխարհային պատմության ճակատամարտերը․ Մ․: Վնեշսիգմա, 1993. էջ 466.
Ժողովածու (4193)

Ժողովածու (4193), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» ձեռագրերի ցանկում ներկայացված է 4193 թվի տակ։ Ձեռագիրը գրվել է 17-րդ դարում Էջմիածնում։ Ձեռագիրը կազմված է 131 թերթից։ Գրված է երկսյուն, նոտրգիր։ Ունի տերունական և ս. Գրոց մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ կնիք՝ 4ա (1871թ., Մատթէոս վրդ.):


== Բովանդակություն ==
Յակ.Նալեան քարոզգիրք
Հերոնիմոսի Լորենցիոսի Անտառ այլաբանութեան


== Ծանոթագրություններ ==
Սեն Ժյուլիեն դը լ’Էսկա

Սեն Ժյուլիեն դը լ’Էսկա (ֆր.՝ Saint-Julien-de-l’Escap) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժան դ՛Անժելի կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17350։


== Բնակչություն ==
Համայնքի բնակչությունը 2010 թվականին կազմում էր 859 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Սեն Ժյուլիեն դը լ’Էսկա (ֆր.)
Նյանդոմայի շրջան

Նյանդոմայի շրջան (ռուս.՝ Няндомский муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Նյանդոմա։


== Աշխարհագրություն ==
Շրջանի տարածքի մակերեսը կազմում է 8100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31265 մարդ։ Բնակչության խտությունը կազմում էր 3,86 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հայկազ Պողոսյան

Հայկազ Մանուկի Պողոսյան (1924 - 1996), հայ պատմաբան, պատմական գիտության դոկտոր (1972), պրոֆեսոր (1973)։
Ավարտել է Երևանի Խաչատուր Աբովյանի անվան հայկական մանկավարժական ինստիտուտի պատմության ֆակուլտետը (1948)։ 1962-1965 թվականներին եղել է ՀԽՍՀ բարձրագույն և միջնակարգ մասնագիտական կրթության կոմիտեի նախագահի, 1965-1975 թվականներին՝ նախարարի առաջին տեղակալ, 1975-1979 թվականներին՝ Մանկավարժական ինստիտուտի ռեկտոր։
Պողոսյանի ուսումնասիրությունները վերաբերում են հայ ազգային-ազատագրական շարժումներին, Զեյթունի, Սասունի և Վասպուրականի պատմությանը։


== Երկեր ==
«Զեյթունի պատմությունը (1409-1921 թթ.)», Երևան, 1969, 460 էջ։
«Սասունի պատմություն (1750-1918 թթ.)», Երևան, 1985, 360 էջ։
«Վասպարականի պատմությունից (1850-1900 թթ.)», Երևան, 1988, 352 էջ։
«Փարամազ», Երևան, 1992, 96 էջ։


== Ծանոթագրություններ ==
Բերիավատ (գետակ)

Բերիավատ, գետակ Աղստևի ավազանում, նրա աջակողմյան վտակ Գետիկ գետի ձախակողմյան օժանդակը։ Սրա ափին է գտնվում համանուն գետը։


== Ծանոթագրություններ ==
Կրասնոգվարդեյսկոե (գյուղ, Սովետսկիի շրջան)

Անվան այլ կիրառումների համար տե՛ս՝ ԿրասնոգվարդեյսկոեԿրասնոգվարդեյսկոե (ուկրաիներեն՝ Красногвардійське, Ղրիմի թաթարերեն՝ Ver Börüs), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Նովիյ Ցյուրիխտալ։ Հիմնադրվել է 1880 թվականին։
2001 թվականի տվյալներով Կրասնոգվարդեյսկոե գյուղում բնակվում էր 1 505 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փորակ

Փորակ, Ախարբախար, Ղրմըզի, Պորակ, Փորակն, լեռնագագաթ Հայաստանի Գեղարքունիքի մարզի և Արցախի սահմանագլխին, Վարդենիսի լեռների կատարային մասում, Գեղաքար գյուղից 9,5 կմ հարավ–արևելք, Սեվանա լճից մոտ 30 կմ հյուսիս։ Բարձրությունը 3047 մ է։ Ղ. Ալիշանը հիշատակում է Փորակն ձևով։


== Ծանոթագրություններ ==
Սմբատ Ե Բագրատունի

Սմբատ Ե Բագրատունի, հայ իշխան 634-646 թվականներին՝ Բագրատունիների տոհմից։
Եղել է Վարազ-Տիրոց Բ Բագրատունու որդին։ Իշխանական կալվածքն է եղել Բարձր Հայքի Սպեր գավառը։ Ավանդաբար շարունակում էր կրել թագադիր ասպետի տիտղոսը։
Բագրատունիների տոհմական կալվածքները և տիտղոսը ժառանգել է հորից։ Ունեցել է երկու որդի՝ Վարազ-Տիրոց և Աշոտ։


== Տես նաև ==
Սմբատ Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.
Ալթհայմ (Ալբ)

Անվան այլ կիրառումների համար տե՛ս՝ Ալթհայմ (այլ կիրառումներ) Ալթհայմ  (գերմ.՝ Altheim), համայնք Գերմանիայի Բադեն Վյուրտեմբերգ երկրամասի Ալբ-Դոնաու շրջանում։
Բնակչությունը՝ 1.761 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 25,78 կմ²։ Պաշտոնական կոդ՝ 08 4 25 005։


== Ծանոթագրություններ ==


== Գրականություն ==
Statistisches Landesamt Baden-Württemberg, Stuttgart


== Արտաքին հղումներ ==
Altheim (Alb) bei LEO-BW
Internetpräsenz der GemeindeՊաշտոնական էջ
Միննեապոլիսի օդային անցումների համակարգ

Միննեապոլիսի օդային անցումների համակարգ (անգլ.՝ Minneapolis Skyway System), Միննեապոլիսի կենտրոնի 80 թաղամասերը ամբողջությամբ իրար կապող 18 կմ (11 մղոն) երկարությամբ փոխկապակցված հետիոտնային ծածկած օդային անցումների համակարգ, որը թույլ է տալիս մարդկանց ողջ տարվա ընթացում տեղաշարժվել հարմար կլիմայով։ Հանդիսանում է աշխարհի ամենաերկար չընդհատվող համակարգը։ Անցումները չունեն բացման և փակման միասնական ժամանակ և հանդիսանում են տարբեր իրավաբանական և ֆիզիկական անձնաց սեփականություն՝ կցված լինելով տվյալ շենքին։ 18 կիլոմետանոց օդային անցումների համակարգը համեմատելի է Հյուսթոնի թունելային համակարգի, կանադական Տորոնտոյի PATH ստորգետնյա հետիոտնային թունելների, Մոնրեալի ստորգետնյա քաղաքի, Կալգարիի 18 կիլոմետրանոց +15 համակարգի և Էդմոնտոնի հետիոտնային անցումների համակարգի հետ։


== Արտաքին հղումներ ==
Downtown Minneapolis - Hotels and Skyways, Minneapolis CVB 2016
Downtown Minneapolis Skyway Guide interactive map. Skyway My Way, 2012.
Downtown Skyways Map Archived 2011-09-28 at the Wayback Machine. (PDF). Minneapolis Dept. of Public Works, 2009.


== Ծանոթագրություններ ==
Գոգնաուրի

Գոգնաուրի (վրաց.՝ გოგნაური), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Դուշեթից հեռու է 58 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==